Moj dobri oče

Svakog dana živim istu pjesmu;

dođem doma, a on me s vrata grli.

Jakna uvijek na istom je mjestu.

Što su navike, eh, moj oče vrli.

Samo jaki ljudi, moj dobri oče,

prežive to kad ostaju bez braće.

S koliko boli to prožima srce

svi drugi ljudi jednog dana znat će.

Staviš kap svete vode na čelo,

prekrstiš se i blizu svoga Boga klekneš.

Klečiš i moliš da tvoju braću čuva,

da nebeske anđele opet jednom sretneš.

Ali nije život, moj dobri oče,

povratak onog iza čeg ostaje sjeta.

Smisao života je prigrliti križ

i biti s njegovim čavlima sretan.

Suze vazda će teći i bol neće stati,

a kroz život bit će još mnogo toga.

Zato te molim, dobri moj oče,

pusti sve brige i stani uz Boga.

Matea Rožić, 2. a

mentor: Carmen Lešina, prof. hrv. jez.

Zdravstvena škola, Split

Bog je Isusov i moj otac

O Bože, zar je moguća

silna ljubav Tvoja,

ta beskrajna sreća,

mojoj duši utjeha najveća.

Oče, oče,

u ovoj gluhoj noći

izgubljen u svojoj samoći,

koga moje usne dozivaju?

Oca svoga ili Boga moga,

svejedno sada to je.

Bože,

mogu li i pred kim iskreniji biti?

Kako svoje srce

čovjeku na sud predati

kad samo Ti, Bože,

bolje od svih,

bolje čak i od mene

mene poznaješ?

Moje mane,

moje vrline;

sve su to plodovi

Tvoje ljubavi.

U školi me uče

da smo svi Tvoja djeca;

sličiš li možda na mene

sličim li ja na Tebe?

Ne znam Ti ni imena,

ne znam ni izgleda,

očima Te ne vidim,

a opet

tu si,

uvijek,

svugdje.

Tvoj me očinski duh prati,

bdiješ nada mnom.

I kad ne mislim o Tebi,

vodiš me kroz život

neprimjetno,

nenametljivo.

Poput nježne sjene

štitiš ovo ludo,

mladenačko srce

željno ljubavi,

života,

bezbrižnosti i slobode.

Leo Ćuk, 1. g

mentor: Carmen Lešina, prof. hrv. jez.

Zdravstvena škola, Split